تورکیه جمهورباشلیغی رجب طیب ایردوغان انقره گه تشریف بیورگن اسرائیل تشقی ایشلر وزیری ایلی کوهن نی قبول قیلیب اوچره شدی.
اسرائیل تشقی ایشلر وزیری ایلی کوهن پایتخت انقره گه تشریف بیورگندی.
اسرائیل تشقی ایشلر وزیری ایلی کوهن 6 فبروریده گی قهرمانمره شده گی ییرقیمیرلش بیلن تیگیشلی اوله راق "اوتگن ییل ایچیده یوزبیرگن اینگ آغیر فلاکتلردن بیرته سی دیر" دیب بیردملیگینی کورستدی.
اسرائیل تشقی ایشلر وزیری ایلی کوهن بیلن تورکیه جمهوریتی تشقی ایشلر وزیری مولود چاووش اوغلی بوگون سه شنبه پایتخت انقره ده اوتکزگن اوچره شوونینگ آرتیدن مشترک مطبوعاتی کنفرانس اویوشتیرگندی.
بو سفری نینگ مقصدی نینگ بو ییرقیمیرلشلرنینگ آرتیدن اسرائیل نینگ تورکیه بیلن بیرملیگینی کورستیش، شونده ی بولیب اوزارا مناسبتلرنی قولگه آلیش ایکن لیگینی بیلدیردی.
کوهن "بو مناسبتلر سونگگی بیر ییل ایچیده جوده یخشی وضعیت گه کیلدی. اسرائیل حکومتی و اسرائیل خلقی تامانیدن یوراکدن قیغوداشلیگیمیزنی و قوللب – قوتلش وده سینی بیلدیرماقچی میز" دیدی.
کوهن ییرقیمیرلش حادثه سیدن سلبی تاثیرلنگن برچه نی قوللب – قوتلش گه حرکت قیله جکلرینی معلوم قیلیب؛
" اوتگن ییل ایچیده یوزبیرگن اینگ آغیر فلاکتلردن بیرته سی دیر" دیدی.
انسانی یاردم نینگ سیاسی هیچ بیر تامانی یوقلیگینی قید ایتگن ایلی کوهن شولرنی ایتدی:
"تورکیه و تورک خلقی بیلن بیردملیک ایچیده ایکن لیگیمیزنی، بو قیین کونلرده بیردملیک ایچیده بولیش گه دوام ایته جگیمیزنی ینه بیر مرته تاکییدله ماقچی من. بیز قولیمیزدن کیلگن تورلی کمک نی تامین ایتیب احتیاجی بولگنلرگه شو وقت ایمس، کیلگوسیده هم یاردم ایتیش گه دوام ایته جکلرینی افاده ایتماقچی من. چونکه کیلگوسیده گی معمالر حقیقتن جوده بویوک."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
